Lars Nilsson blev skadet i lysken i sidste uges 3-0 sejr over Randers. Det gav som bekendt plads til Simon Bræmer, der har haft stor succes med sit vikariat i front. Men Bræmer får snart konkurrence af svenskeren igen. - Lars Nilsson er fortsat i gang med genoptræningen af lysken, men vi håber, han i den sidste halvdel af ugen kan vende tilbage til træningsbanen, forklarer AaB's fysioterapeut Henrik Bøgvad til aabsport.dk For Karim Zazas vedkommende er der længere vej tilbage på grønsværen. - Karim Zaza er i gang med genoptræningen af skulderen, og i morgen begynder vi med en række lette genoptræningsøvelser med bold, så det må siges at gå den rigtige vej, fortæller fysioterapeuten. På lazarettet finder man også Anders Due og Jacob Nordstrøm, der begge er ude på ubestemt tid med henholdsvis et springerknæ og en skade i den ene hoftebøjer.

Referat:
Karim Zaza er fortsat langt fra græsset, mens Lars Nilsson snart er på træningsbanen igen